વડા પ્રધાન નરેન્દ્ર મોદી આજે અફઘાનિસ્તાન સંસદની સંયુકત બેઠકને પણ સંબોધન કરશે. અફઘાનની સંસદનું નિર્માણકાર્ય ર૦૦૭માં શરૂ થયું હતું. આ ઇમારતને ભારત તરફથી અફઘાનિસ્તાનમાં લોકતંત્રની પ્રતિકાત્મક ભેટ તરીકે ગણાવવામાં આવી રહ્યું છે. વડા પ્રધાન નરેન્દ્ર મોદીએ ટ્વિટ કરીને જણાવ્યું છે કે હું કાબુલમાં મારા મિત્રો વચ્ચે પહોંચી ગયો છું. મેં રાષ્ટ્રપતિ અશરફ ગની, સીઇઓ અબ્દુલ્લા અબ્દુલ્લા અને પૂર્વ રાષ્ટ્રપતિ હામિદ કરજાઇ સાથે મુલાકાત કરી હતી.